b'\n_START_ARTICLE_\nChicago XIV\n_START_SECTION_\nOzadje\n_START_PARAGRAPH_\nPo komercialno in kriti\xc4\x8dno neuspe\xc5\xa1nem albumu Chicago 13 in odhodu kitarista Donnieja Dacusa, se je skupina odlo\xc4\x8dila za novo strategijo. Na snemanjih je kitaro igral Chris Pinnick, ki je kasneje postal polnopravni \xc4\x8dlan skupine. \xc4\x8clani skupine so poskusili tudi z novim producentom, Tomom Dowdom, ki je predtem sodeloval z izvajalci kot so Aretha Franklin, Cream, Eric Clapton in Toto. Skupina, ki je pustila zvok plesnih klubov, ki ga lahko zaznamo na predhodniku, je z Dowdom posnela vitkej\xc5\xa1i, bolj racionalen album, ki je, po predvidevanjih, dobil naslov Chicago XIV. Chicago XIV je verjetno najmanj orkestriran album skupine, kar je bil verjetno odgovor na premalo producirane skladbe novega vala na radiu v tem \xc4\x8dasu.\n_START_SECTION_\nNaslovnica\n_START_PARAGRAPH_\nNaslovnico je oblikoval umetni\xc5\xa1ki direktor zalo\xc5\xbebe Columbia, John Berg, vsebuje pa \xc4\x8drn prstni odtis na beli podlagi, v katerega je vselan logotip skupine. Zadnja stran ovitka vsebuje sliko \xc4\x8drnega prstnega odtisa brez logotipa skupine. Na notranji strani ovitka je na beli podlagi naveden seznam skladb in sodelujo\xc4\x8dih ter \xc5\xa1tirje \xc4\x8drni prstni odtisi z logotipom skupine. Berg je za naslovnico prejel nominacijo za grammyja za najbolj\xc5\xa1o naslovnico albuma. Ovitek je bil v sezoni 2012-13 vklju\xc4\x8den v razstavo Bergovih ovitkov albumov v Guild Hall of East Hampton in je del stalne zbirke Muzeja modernih umetnosti v New Yorku.'